7 प्रसिद्ध भारतीय महिला क्रिकेट खिलाड़ी

एक समय था जब महिलाएँ समाज की बेड़ियों में जकड़ी घरों की चैखट के अंदर कैद थीं। पर आज की महिला हर बंधन को तोड़कर स्वतंत्र है। उसने घर और बाहर हर स्थान पर अपनी एक नई पहचान बनाई है। यहाँ तक की खेल जगत जिस पर पुरूषों का वर्चस्व था वहाँ पर भी अपना स्थान स्थापित कर लिया है। महिलाओं ने हाॅकी और क्रिकेट में भी अपना स्थान स्थापित कर लिया है। इन्हीं में से कुछ प्रमुख महिला क्रिकेट खिलाड़ी निम्न हैं-

अंजु जैन

क्रिकेट खिलाड़ी अंजु जैन का जन्म 11 अगस्त 1974 को हुआ था। यह 1995 से 2005 तक आठ टेस्ट मैच और 65 एक दिवसीय अंतर्राष्ट्रीय क्रिकेट मैचों का हिस्सा बनीं। यह विकेटकीपर थीं। यह भारत में एअर एंडिया महिला टीम की खिलाड़ी थीं। इन्हें राष्ट्रपति द्वारा अर्जुन पुरस्कार से सम्मानित किया गया।

अंजुम चोपड़ा

20 मई 1977 को जन्मी अंजुम चोपड़ा भारतीय महिला क्रिकेट टीम की पूर्व कप्तान हैं। 1995 में इन्होंने अपना प्रथम अंतर्राष्ट्रीय मैच न्यूजीलैंड के खिलाफ खेला। यह बाएँ हाथ की बल्लेबाज होने के साथ-साथ दाएँ हाथ से मध्यम गति की गेंदबाजी भी करती हैं। इनके द्वारा खेले गए टेस्ट मैचों की संख्या 12 और एक दिवसीय मैचों की संख्या 116 है। यह टी.वी. शो खतरों के खिलाड़ी 4 का भी हिस्सा थीं। इन्हें पद्मश्री और अर्जुन पुरस्कार से सम्मानित किया गया है।

डायना एडुल्जी

महिला भारतीय क्रिकेट टीम की एक दिवसीय मैच की प्रथम कप्तान डायना एडुल्जी का जन्म 1956 को हुआ था। यह टेस्ट मैच और एक दिवसीय मैच खेलती थीं। यह 100 विकेट लेने वाली प्रथम महिला खिलाड़ी हैं। इन्हें पद्मश्री और अर्जुन पुरस्कार से सम्मानित किया गया।