शाहरुख और सलमान की पसंदीदा हीरोइन… जो फिल्मी दुनिया में तो छाई हुई हैं, लेकिन सोशल मीडिया से बनाए रखती हैं बड़ी दूरी

आज के सोशल मीडिया के दौर में, जब सेलिब्रिटीज़ हर रोज़ अपनी ज़िंदगी की झलकियाँ साझा करने में व्यस्त रहते हैं, बॉलीवुड में एक ऐसी अदाकारा भी हैं जिन्होंने सोशल मीडिया की दुनिया से दूरी बना रखी है। वहीं, कुछ सेलिब्रिटीज़ हैं जो अपनी फिल्मों से ज़्यादा अपने सोशल मीडिया प्रभाव के लिए जाने जाते हैं। इस बीच, हम एक ऐसी अभिनेत्री की कहानी सुनाने जा रहे हैं जिन्होंने शाहरुख और सलमान जैसे सुपरस्टार्स के साथ काम करके बड़े पर्दे पर अपनी मुहर लगाई है, लेकिन सोशल मीडिया की चकाचौंध से वे हमेशा दूर रही हैं। क्या आप उन्हें पहचान पाए?

जी हां, हम बॉलीवुड की रानी, यानी रानी मुखर्जी की बात कर रहे हैं। 90 के दशक में उन्होंने जैसे ही फिल्म जगत में कदम रखा, उनकी खूबसूरती और प्रतिभा ने सभी को मोहित कर दिया। उनकी अद्भुत अभिनय क्षमता और आकर्षक लुक्स आज भी लोगों को उनके दीवाने बनाए रखते हैं।